תולדות בני נח

תולדות בני נח המכונים במחקר גם "לוח העמים" הוא אילן יוחסין של שבעים עמים היוצאים מבני נח, המופיעים בפרק י' של ספר בראשית, בסוף פרשת נח. מתוארת בהם התהוותה המחודשת של האנושות והתפלגותה לעמים ולשונות בעקבות המבול שגרם להכרתת האנושות הקודמת והישארותם של בני נח. על פי המתואר בפסוקים, כל בני האדם הם מצאצאי נח שניצלו מן המבול.

==הסיפור המקראי==
[[מסופוטמיה ממלכת נמרוד]]
הסיפור מופיע בסוף פרשת נח שבחומש בראשית. על פי המסופר, לאחר המבול שהכחיד את כל בני האדם מלבד נח ומשפחתו, האנושות התחילה להתרבות ולהתפלג למשפחות ועמים מבניו וצאצאיו של נח, כאשר כל בן מייצג אב קדום של עם כלשהו, כמתואר במקרא: . באמצע הקטע מסופר על נמרוד בנו של כוש שאינו מייצג אב קדום של עם כלשהו, אלא עומד כדמות בפני עצמו. הוא אינו מוצג בציון שמו בלבד, כדמויות האחרות בפרשה, אלא מובאים גם פרטים מועטים על חייו, שעל-פיהם היה גיבור ציד, שמלכותו חלה בארץ שנער, בערים בבל, ארך, אכד וכלנה (עיר שאינה מזוהה כיום). ומשם יצא לכבושים באשור ובנה את הערים נינוה, כלח, רסן ורחובות עיר (גם היא אינה מזוהה כיום). לאחר כיבושיו עולה שממלכתו השתרעה ברוב אזור מסופוטמיה. ב, נזכרת "ארץ נמרוד" בהתייחס לבבל.

פרק זה מסיפורי בראשית הוא מהעוסקים בבריאת העולם ובהתהוות האנושות, כמו גם דור הפלגה המאורע שהתרחש בתוך זמן סיפור זה ומובא בהרחבה במקרא בפרשיה הבאה.

הרגשת ההתחלה חוזרת הרבה בפסוקים שמופעים לאחר המבול כדוגמת: "נִמְרֹד הוּא הֵחֵל לִהְיוֹת גִּבֹּר בָּאָרֶץ", "וַיָּחֶל נֹחַ אִישׁ הָאֲדָמָה וַיִּטַּע כָּרֶם", "וְזֶה הַחִלָּם לַעֲשׂוֹת". בעקבות זה שהמקרא מתאר שוב את התחלת העולם.

===מקבילות ללוח העמים===
ללוח העמים אין מקבילות תואמות במזרח הקדמון, שאומרות שכל האנושות היא ממקור אחד. המצרים ראו רק את עצמם כבני אדם בעוד שהאחרים נוצרו מאויבי האלים. בתרבות השומרית נתפסים עמים זרים כאיום על הסדר ביקום שנקבע על ידי האלים.

===המספר שבעים===
ממניין העמים כאן עולה המספר שבעים, כאשר לא סופרים את שלושת בני נח, את נמרוד, ואת בני פלג בני פלג לא הופיעו באילן היוחסין של כל בני נח, אלא באילן יוחסין משלהם. מכאן יצא המושג "שבעים אומות" שמופיע בחז"ל. המספר שבעים מופיע גם בבני יעקב שיורדים למצרים. למספר שבעים יש גם משמעיות בתרביות שכנות כדוגמת הכנענים שבעים בני אשרה.

===אילן היוחסין של בני נח===

==מקומות מושבות העמים==

שם ובני חם.]]
מקומות מושבות העמים אמנם לא מפורשים בקטע זה אך יש אליהם התייחסות רבה בשמות של האומות בשאר ספרי המקרא, בחז"ל ובמחקר.

===שם===
בני שם התיישבו רובם במזרח התיכון. בעקבות שמו של אבי קבוצת העמים האלה נקראו ה"עמים שמיים", והשפות המדוברות על ידיהם נקראות "שפות שמיות".

הזיהויים של עמי שם הם: עילם מזוהה באזור מצפון למפרץ הפרסי וממזרח לחידקל. אשור ישב על חופו המערבי של נהר החידקל. ארפכשד מיוחס לאבי הכשדים<ref>אך יש המייחסים את הכשדים לכשד בן נחור.</ref>. ארם תחילת מושבו בקיר ועם השנים עבר דרומה לסוריה.
רוב בני יקטן התיישבו בחצי האי ערב.

===חם===
בני חם התיישבו רובם באפריקה ובארצות המזרח הקרוב.

הזיהויים של עמי חם הם: כוש מזוהה באזור מדרום למצרים, בכתבי יוסף בן מתתיהו אתיופיה ובתרגום רס"ג אלחבשא. מצרים היא הארץ הידועה ממסיפורי התורה הנמצאת על גדות הנילוס. פלשתים תחילה התיישבו באיי הים ובהמשך פלשו לחוף הדרומי של ארץ כנען. פשט המקרא הוא שפלשתים הם בניהם של כסלוחים. לפי פירושו של רש"י, הפלשתים נולדו מפתרוסים ומכסלוחים שהיו "מחליפין משכב נשותיהם אלו לאלו ויצאו מהם פלשתים". הרמב"ן מפרש שהכסלוחים היו יושבי עיר מארץ כפתור שיצאו לכיבושים באזור פלשת שנקרא בהמשך על שמם (מלשון פלישה) והוא נסמך על הפסוק . פוט יש המזהים כאבי העם הלובי ויש המזהים כארץ פנוט שמופיעה בכתבים מצריים בסביבות סומליה של ימינו. כנען אבי העמים שהתיישבו בארץ כנען, גבול הכנעני מפורש בפרשייה הזאת .

===יפת===
בני יפת התיישבו רובם באסיה הקטנה, באירופה ובחלקים הצפוניים של הים התיכון בחצי האי הבלקני, וברמה האיראנית.

==ראו גם==
* עמים שמיים

== לקריאה נוספת==
* פירוש דעת מקרא לספר בראשית פרק י', ירושלים: מוסד הרב קוק, תשנ"ט.

== קישורים חיצוניים ==
* [http://www.hatanakh.com/daily?chapter=0.9.0 פרשנויות וביאורים על תולדות נח פרק י] באתר תנ"ך על הפרק
* [https://www.929.org.il/page/10 פרשנויות וביאורים על תולדות נח פרק י] באתר 929 - תנ"ך ביחד
* [http://www.daat.ac.il/daat/olam_hatanah/pictures/picture.asp?id1=693 מפת לוח העמים] באתר דעת
*[https://books.google.co.il/books?id=ay2eBQAAQBAJ&pg=PR19&lpg=PR19&dq=Dead+Sea+Scrolls+Handbook&source=bl&ots=CaA31qxXsl&sig=gdRfEDFxmYzEYbyL9E2vvBIwJMI&hl=iw&sa=X&ved=0ahUKEwiX4eiHtL_JAhUL1RQKHQ7YBHYQ6AEIYjAJ#v=onepage&q&f=false Dead Sea Scrolls Handbook] לטקסט ממגילות מדבר יהודה, מגילה חיצונית לבראשית. מקומות התיישבות בני נח מתחיל מעמ' 22.

== הערות שוליים ==

קטגוריה:סיפורי ספר בראשית
קטגוריה:פרשת נח